Notas (miestas)

Notas (, ) – miestas Italijoje, pietų Sicilijoje, Sirakūzų provincijoje, 32 km į pietvakarius nuo Sirakūzų, Iblėjos kalnuose, prie Asinaro upės. Verčiamasi turizmu, vyno gamyba.

Miestas žymus savo architektūros paveldu: 2002 m. Notas su kitais Noto slėnio miesteliais įtrauktas į UNESCO pasaulio paveldo sąrašąLate Baroque Towns of the Val di Noto – listing on UNESCO website. Dauguma paminklų yra pastatyti XVIII a. Sicilijos baroko stiliumi. Yra Dučezio rūmai (dab. rotušė), Viladoratos rūmai, Noto katedra (1776 m.), daugybė kitų bažnyčių, Santa Kjaros vienuolynas (1735 m.).

Netoli miesto yra Bolonijos instituto Noto radioteleskopas.

 Istorija 

Miestas susidarė iš antikinio Netumo () miesto, buvusio 8 km į šiaurę nuo dabartinio Noto. 866 m. jį užėmė arabai ir pavertė provincijos sostine, vėliau užvaldė normanai. Notas visiškai sugriautas 1693 m. Sicilijos žemės drebėjimo metu. Miestas atstatytas dabartinėje vietoje, prie Asinaro upės. 1837–1865 m. Notas buvo Sirakūzų provincijos sostinė.

 Galerija 

 Šaltiniai 

Kategorija:Sicilijos miestai